মনীষা গুল্যানি

মনীষা গুল্যানি ( হিন্দি : मनीषा गुलयानी) ভারতের একজন কত্থক নৃত্যশিল্পী  তিনি পণ্ডিত গিরধারী মহারাজের নিকট নৃত্য প্রশিক্ষণ লাভ করেন। উল্লেখ্য পণ্ডিত গিরধারী মহারাজ হলেন একজন আইসিসিআর (ইন্ডিয়ান কাউন্সিল ফর কালচারাল রিলেশনস)-এর কত্থক শিল্পী এবং বিদেশে আইসিসি কেন্দ্রসমূহের শিক্ষক এবং অভিনয়শিল্পী।http://www.culturall.ch/Autumn%20Concert.htm তিনি ভারত এবং বিশ্বের বিভিন্ন দেশের স্বনামধন্য প্ল্যাটফর্মগুলিতে তাঁর শিল্প পরিবেশন করেছেন।http://www.newindianexpress.com/cities/thiruvananthapuram/Dance-is-My-Language/2014/04/14/article2166996.ece/

 প্রথম জীবন 
মনীষা ১৯৮৫ সালের ১৪ই সেপ্টেম্বর ভারতের রাজস্থান রাজ্যের জয়পুরে জন্মগ্রহণ করেন এবং শৈশবকাল অতিবাহিত করেন। তিনি মাত্র সাত বছর বয়সে জয়পুর কত্থক কেন্দ্রে প্রশিক্ষণ গ্রহণ শুরু করেন। সেসময় তিনি ড. শশী শংখলার তত্ত্বাবধানে প্রশিক্ষণ লাভ করেন। পরবর্তীকালে এই শিল্পী ভারতের স্বনামধন্য প্রতিষ্ঠানসমূহ থেকে কত্থকে উচ্চতর যোগ্যতা অর্জন করেন।

 পেশা 
তিনি ভারতীয় ধ্রুপদী সংগীতের ক্ষেত্রে বেশ কিছু গবেষণা নিবন্ধ উপস্থাপন করেছেন এবং জয়পুরে অবস্থিত ভারতীয় বিদ্যা ভবন এবং ডিপিএস সোসাইটির নৃত্য প্রশিক্ষক ছিলেন। তিনি ভারতের বিভিন্ন নৃত্য অনুষ্ঠানে নৃত্য পরিবেশন করেছেন। এরমধ্যে খজুরাহ নৃত্য উৎসব, কত্থক সমারোহ রাজস্থান উৎসব, বিন্দিয়া উৎসব ইত্যাদি উল্লেখযোগ্য। তিনি জাতীয় পর্যায়ের পাশাপাশি আন্তর্জাতিক ক্ষেত্রে বালি স্পিরিট ফেস্টিভাল, সিল্ক রোডস প্রজেক্ট, ভেনিস, ন্যানিং ইন্টারন্যাশনাল ফেস্টিভাল, চীন, ট্রুফেস্টা আন্তর্জাতিক নৃত্য উৎসব, নাইজেরিয়া, কালচারাল ইউরোপ, ওএমআই অ্যান্ড হাই পয়েন্ট ইউনিভার্সিটি, যুক্তরাষ্ট্র এবং ভারতের মর্যাদাপূর্ণ কত্থক ও সংগীত উৎসবে কত্থক আবৃত্তি পরিবেশন করেছেন। তিনি বৎসরান্তে আয়োজিত মর্যাদাপূর্ণ ভারতীয় ধ্রুপদী নৃত্য উৎসব থিরক উৎসবের তত্ত্বাবধায়ক। http://www.sguardi.info/index.php?id=205,1216,0,0,1,0

 ব্যক্তিগত জীবন 
মনীষা ব্যক্তিগত জীবনে লোকেশ গুল্যানিকে বিয়ে করেছেন এবং তাঁর দশ বছর বয়সের একটি সন্তান রয়েছে।

 পুরস্কার 
মনীষা জাতীয় গবেষণা সদস্যপদ প্রাপ্ত জুনিয়র এবং সিনিয়র উভয় ক্যাটাগরিতেই ভারত সরকারের জাতীয় গবেষণা বৃত্তিপ্রাপ্ত। তিনি জয়পুর কত্থক কেন্দ্র থেকে মেধা বৃত্তিও লাভ করেছেন। তিনি ২০০৭ সালে মার্কিন যুক্তরাষ্ট্রের ওএমআই ইন্টারন্যাশনাল ডান্স রেসিডেন্সি অ্যাওয়ার্ড, ২০১২ সালে আন্তর্জাতিক সুফি ফেস্টিভাল আজমির কর্তৃক আইএসএফআই স্বর্ণ পদক, জয়পুরের আর্টস ইয়ুথ আইকন অ্যাওয়ার্ড ২০১৪ এবং ফিকি ফ্লো বর্ষসেরা মহিলা অ্যাওয়ার্ড ২০১৫, ভারত প্রভৃতি পুরস্কারে ভূষিত হয়েছেন। তিনি  টরন্টোর সির্কি দে সোলেলির আসন্ন প্রযোজনায় সম্ভাব্য কত্থক শিল্পী এবং তথ্য ও প্রচার মন্ত্রনালয়ের দূরদর্শনের একজন গ্রেড শিল্পী। এছাড়াও তিনি ভারত সরকারের সংস্কৃতি মন্ত্রণালয়ের আওতায় পরিচালিত একটি গবেষণায় সহযোগী। বর্তমানে তিনি জয়পুরের একজন কত্থক প্রশিক্ষক এবং অভিনয়শিল্পী।

 তথ্যসূত্র 

 বহিঃসংযোগ 

 www.manishagulyani.in 

বিষয়শ্রেণী:জীবিত ব্যক্তি
বিষয়শ্রেণী:১৯৮৫-এ জন্ম
বিষয়শ্রেণী:কত্থক নৃত্যশিল্পী
বিষয়শ্রেণী:ভারতীয় নারী শাস্ত্রীয় নৃত্যশিল্পী
বিষয়শ্রেণী:২১শ শতাব্দীর ভারতীয় নৃত্যশিল্পী
বিষয়শ্রেণী:রাজস্থানের নৃত্যশিল্পী
বিষয়শ্রেণী:ভারতীয় ধ্রুপদী নৃত্যের অভিনয়শিল্পী
বিষয়শ্রেণী:২১শ শতাব্দীর ভারতীয় নারী শিল্পী